# April O'Neil (actriu pornogràfica)

April O'Neil (Phoenix, 7 d'abril de 1987) és una actriu pornogràfica estatunidenca.
Originària de la ciutat de Phoenix a Arizona, es va introduir en la indústria pornogràfica el 2008 després de mudar-se a Los Angeles, on va conèixer una altra actriu en una festa que la va inspirar a unir-se a aquest món. Per a aquest propòsit va aprofitar que era bisexual (tema recurrent en la pornografia) i va decidir adoptar el nom artístic d'April O'Neil en homenatge al personatge homònim de les Tortugues Ninja. Segons LA Weekly, el sobrenom va ajudar-la a destacar com a estrella porno hipster.
Inicialment, va cultivar la seva popularitat gràcies a l'activitat a Tumblr, on va passar de penjar mems de Doctor Who a fotografies nues i contingut pornogràfic de temàtica friqui. El 2018, quan les companyes de professió van notar que la plataforma censurava el contingut explícit, ja s'havia fet un lloc a Twitter, on acumulava 132.000 seguidors. De fet, el 2012, en els 29ns Premis AVN, havia estat nomenada honoríficament la reina de Twitter gràcies al vot popular. Més enllà d'això, el 2014 va aconseguir el premi XBIZ a la millor actriu de porno entre dones de l'any.
El 2013, va ser una de les setze actrius porno a participar en el documental Aroused de Deborah Anderson. A més, aquell any LA Weekly va incloure-la en la llista de deu actrius porno que podrien ser la pròxima Sasha Grey. Més endavant en la carrera, destaca per haver dirigit i representat films pornogràfics que parodien obres de la cultura pop i dels videojocs, com ara Riverdale, La Lego pel·lícula i Fortnite.
Fora del món del porno, O'Neil competeix habitualment en una lliga de joc del milió en una sala d'arcades de Los Angeles.

## Referències

* 1 2 3 4 Tavana, Art. «Porn Star April O'Neil Just Really Wants to Win a Pinball Trophy» (en anglès). LA Weekly, 04-05-2016. [Consulta: 1r setembre 2024].
* ↑ Robertson, Josh. «25 Adult Film Stars Who Named Themselves After Real Celebrities» (en anglès). Complex. Complex Networks, 09-02-2013. Arxivat de l'original el 12 agost 2023. [Consulta: 1r setembre 2024].
* ↑ Sollee, Kristen. «How Adult Film Stars Really Choose Their Names» (en anglès). Bustle, 30-09-2016. [Consulta: 1r setembre 2024].
* ↑ Clark-Flory, Tracy. «'I’m Hoping It Won’t Decimate My Income': Tumblr's Porn Ban Is Yet Another Setback for Sex Workers» (en anglès). Jezebel, 05-12-2018. [Consulta: 29 desembre 2019].
* ↑ Miller, Daniel. «Porn's XBiz Awards an uninhibited affair» (en anglès). Los Angeles Times, 05-09-2014. [Consulta: 12 setembre 2014].
* ↑ O'Sullivan, Michael. «'Aroused' movie review» (en anglès). The Washington Post, 02-05-2013. [Consulta: 27 desembre 2023].
* ↑ Swann, Jennifer. «10 Innovative Porn Stars Who Could Be the Next Sasha Grey» (en anglès). LA Weekly, 11-12-2013. Arxivat de l'original el 9 juliol 2017. [Consulta: 8 setembre 2014].
* ↑ Bramesco, Charles. «What's the Difference Between Riverdale and a Riverdale Porn Parody?» (en anglès). Vulture, 16-05-2019. [Consulta: 29 desembre 2019].
* ↑ Massey, Jake. «There Is A Parody Of The Lego Movie On Pornhub And It's Disturbing» (en anglès). LADbible, 11-12-2019. Arxivat de l'original el 19 d’octubre 2023. [Consulta: 27 desembre 2023].
* ↑ Gault, Matthew. «'Fortnite' Porn Parody Has Biting Commentary About Free-to-Play Monetization» (en anglès). Vice. Vice Media, 27-07-2018. [Consulta: 29 desembre 2019].
* ↑ Joho, Jess. «The 'Fornite' porn parody is here and honestly it's a pretty sharp commentary on gaming culture» (en anglès). Mashable. [Consulta: 29 desembre 2019].